CELEX: 62008CN0029
Language: sk
Date: 2008-01-25 00:00:00
Title: Vec C-29/08: Návrh na začatie prejudiciálneho konania, ktorý podal Regeringsrätten (Švédsko) 25. januára 2008 – Skatteverket/AB SKF

29.3.2008   
            
            
               SK
            
            
               Úradný vestník Európskej únie
            
            
               C 79/22
            
         Návrh na začatie prejudiciálneho konania, ktorý podal Regeringsrätten (Švédsko) 25. januára 2008 – Skatteverket/AB SKF
   (Vec C-29/08)
   (2008/C 79/37)
   Jazyk konania: švédčina
   Vnútroštátny súd, ktorý podal návrh na začatie prejudiciálneho konania
   Regeringsrätten
   Účastníci konania pred vnútroštátnym súdom
   
      Žalobca: Skatteverket
   
      Žalovaný: AB SKF
   Prejudiciálne otázky
   
               1.
            
            
               Majú sa články 2 a 4 šiestej smernice 77/388/EHS (1) a články 2 a 9 smernice 2006/112/ES (2) vykladať v tom zmysle, že transakcia, kde zdaniteľná osoba, ktorá má daňovú povinnosť vzhľadom na poskytovanie služieb dcérskej spoločnosti, prevedie svoj podiel v tejto dcérskej spoločnosti, je predmetom dane?
            
         
               2.
            
            
               Ak je podľa odpovede na prvú otázku tento prevod zdaniteľným plnením, vzťahuje sa naň oslobodenie od dane týkajúce sa podielov v obchodných spoločnostiach, ktoré je stanovené v článku 13B písm. d) bod 5 smernice 77/388 a článku 135 ods. 1 písm. f) smernice 2006/112?
            
         
               3.
            
            
               Nezávisle na odpovediach na vyššie položené otázky, môže vzniknúť nárok na odpočet nákladov priamo vynaložených na predaj, aký existuje vo vzťahu k všeobecným nákladom?
            
         
               4.
            
            
               Má pre odpovede na vyššie položené otázky význam skutočnosť, že predaj podielu v dcérskej spoločnosti sa uskutočňuje v niekoľkých etapách?
            
         
      (1)  Smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).